Miklós Fehér
Miklós "Miki" Fehér (20. juuli 1979 – 25. jaanuar 2004) oli Ungari jalgpallikoondise ründaja. Ta suri 24-aastaselt Portugali kõrgliiga kohtumise ajal. Fehér mängis oma karjääri jooksul kodumaa klubis Győri ETO FC ning Portugali klubide FC Porto, SC Salgueiros, SC Braga ja SL Benfica meeskondades. Ungarit esindas ta esimest korda koondises 1998. aasta oktoobris Aserbaidžaani vastu. Järgmise viie aasta jooksul lõi ta 25 mängus seitse väravat.